20/01/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 1317 pola que se aproban as bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2017

Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2017 Por resolución da Presidencia núm.1317, do 18 de xaneiro de 2017, aprobáronse as Bases reguladoras do programa de subvencións a concellos e entidades locais para contratar persoal técnico para a atención de museos e centros de interpretación, durante o ano 2017, que se transcriben deseguido: PROGRAMA DE SUBVENCIÓNS A CONCELLOS E ENTIDADES LOCAIS PARA CONTRATAR PERSOAL TÉCNICO PARA A ATENCIÓN DE MUSEOS E CENTROS DE INTERPRETACIÓN, DURANTE O ANO 2017 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto.3.1. Obxecto específico do programa FO216/2017. As axudas económicas obxecto deste programa destinaranse a financiar a contratación de persoal técnico para a atención e dinamización de museos e centros de interpretación, dentro do período comprendido entre o 1 de xaneiro e o 31 de decembro de 2017, agás aqueles concellos que no ano 2016 tivesen concedida prórroga, para os que o período será dende o 1 de maio de 2017 a o 31 de decembro de 2017. O persoal contratado deberá ter formación específica (grao, licenciatura, ciclos formativos, máster, posgrao…) relacionada cos campos da cultura, o turismo, o patrimonio, o desenvolvemento local e/ou a xestión cultural. En ningún caso a Deputación lle aboará de forma directa cantidade ningunha ao persoal técnico contratado, xa que todos os pagamentos os realizarán os concellos contratantes. A participación neste programa non suporá relación contractual ningunha entre a Deputación e o persoal técnico contratado.3.2. Gastos subvencionables neste programa: Base 4.–Compatibilidades e exclusións. As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais. Exclusións específicas do programa FO216/2017 Ademais das exclusións expresadas na base 4 das Bases reguladoras xerais, non serán obxecto de subvención neste programa:  Os gastos de manutención, aloxamento e atencións protocolarias.  Os gastos financeiros.  As actividades deportivas e de tempo libre, de promoción económica, de servizos sociais e de turismo. Base 5.–Entidades solicitantes. Requisitos específicos do programa FO216/2017 Poderán participar neste programa as entidades locais da provincia da Coruña de menos de 50.000 habitantes, propietarias de museos e/ou centros de interpretación de carácter permanente depositarias de bens móbeis, obxectos ou testemuños de valor histórico, arqueolóxico, artístico, etnográfico, científico ou técnico de interese local, que é importante divulgar e protexer. Cada museo ou centro de interpretación deberá presentar unha solicitude. Base 6.–Obrigas das entidades locais. Obrigas específicas das entidades locais solicitantes do programa FO216/2017 Ademais das obrigas expresadas na base 6 das bases reguladoras, as entidades solicitantes de subvención neste programa terán as seguintes:  O persoal cuxo financiamento constitúe o obxecto da subvención, deberá estar vinculado á entidade local mediante unha relación xurídica laboral ou funcionarial.  O museo ou centro de interpretación deberá estar aberto ao público un mínimo de 20 horas á semana.  Os museos e centros de interpretación terán, en lugar visible e na súa páxina web, a imaxe corporativa da Deputación da Coruña, así como o horario e localización do resto de museos e centros de interpretación da provincia.  Toda a sinaléctica e o conxunto dos soportes de difusión e comunicación do espazo (web, perfís de redes sociais, folletos, publicacións, cartelería…) deben estar en lingua galega, sen que isto exclúa a posibilidade de o estaren tamén noutras linguas.  O persoal adscrito aos museos e centros de interpretación obxecto de subvención, está obrigado a realizar os seminarios de formación que puidesen impartir as áreas de Cultura e Turismo da Deputación da Coruña co fin de seguir un procedemento de calidade.  As oficinas dos museos e centros de interpretación obxecto de subvención remitiranlle, con carácter mensual, á Área de Turismo da Deputación da Coruña un parte de consultas e visitas, na primeira semana de cada mes. Base 7.–Solicitude.7.1. Prazo e presentación de solicitudes específicos do programa FO216/2017. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación específica do programa FO216/2017. Ademais da documentación relacionada na base 7.2 das bases reguladoras, os concellos e entidades locais solicitantes teñen que achegar, de xeito telemático:  Memoria explicativa da actividade que conterá os seguintes aspectos: interese do museo ou centro de interpretación onde se detallarán os bens, o carácter deles, as fichas descritivas e o horario de apertura e fundamentarase o especial interese que teñen para a localidade ou o territorio.  Orzamento do gasto derivado da contratación do persoal técnico.  Importe da subvención solicitada que poderá acadar o 100% do orzamento de gastos subvencionables.  Declaración doutras subvencións concedidas ou solicitadas para o mesmo obxecto.  Declaración das fontes de financiamento do proxecto: achega da entidade solicitante; outros recursos externos para o autofinanciamento; venda de entradas, venta de agasallos, produtos e materiais propios; cafetería e semellante.  Declaración do número de persoas asignadas ao proxecto.  Declaración da antigüidade de funcionamento do proxecto.  Divulgación e posta en valor do recurso (folletos divulgativos e material didáctico, páxina web, app, códigos QR e redes sociais).  Declaración de que o museo ou o centro de interpretación estará aberto ao público un mínimo de 20 horas á semana.  Declaración de que toda a sinaléctica estará en lingua galega. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Base 8.–Resolución.8.1. Valoración das solicitudes específica do programa 216/2017.  Horas de horas de apertura do espazo: ata 15 puntos; valorarase o número de horas de apertura á semana polo número total de semanas ao ano.  Número total de horas de traballo da persoa a contratar a través da subvención: ata 15 puntos.  Antigüidade do persoal técnico existente: ata 5 puntos; valorarase si o museo ou centro de interpretación xa contaba con persoas técnicas para a atención ao público e a dinamización do espazo distintas da persoa a contratar a través desta subvención.  Antigüidade de funcionamento do recurso: ata 15 puntos; valorarase os anos de funcionamento do museo ou centro de interpretación. * Menos de 5 anos: ata 5 puntos. * Entre 5 e 10 anos: ata 10 puntos. * Máis de 10 anos: ata 15 puntos.  Capacidade de autofinanciamento da actividade: ata 10 puntos; valoraranse os mecanismos de autofinanciamento do museo ou do centro de interpretación. * Venda de entradas: ata 3 puntos. * Venda de agasallos, produtos e materiais propios: ata 2 puntos. * Ratio da porcentaxe de ingresos anuais sobre o total do custe do financiamento do museo ou centro de interpretación que provén de fontes diferentes (venda de entradas, venda de materiais, patrocinios privados, etc.) ás achegas das administracións públicas: ata 5 puntos.  Divulgación e posta en valor do recurso: ata 10 puntos; valorarase: * Existencia de folletos divulgativos e material didáctico do espazo: ata 5 puntos. * Existencia de páxina web e perfil activo nalgunha rede social, con xestión actualizada: ata 5 puntos.  Interese da proposta presentada: ata 30 puntos; valoraranse, no informe técnico correspondente, os seguintes aspectos: * Interese do museo ou centro de interpretación. * Actividades a desenvolver nese espazo na anualidade para a cal se presenta subvención. * Procedencia dos visitantes no ano anterior. * Orzamento que o Concello destina oa sostemento do centro expositivo. A cantidade que se concederá será a suma agregada dos diferentes criterios e as súas respectivas ponderacions, tendo en conta os límites máximos e mínimos cuantitativos e porcentuais establecidos, así como o redondeo ao céntimo das cantidades resultantes. Esta cantidade en ningún caso poderá superar os 20.000 €. Base 9.–Xustificación e pagamento.9.3. Documentación específica do programa FO216/2017.  Memoria das actividades desenvolvidas na anualidade, que conterá como mínimo os seguintes aspectos: actividades desenvoltas, temporalización, ámbito territorial, cuantificación e perfil dos participantes, resultados obtidos e indicación do cumprimento das condicións impostas na concesión da subvención e en concreto das obrigas específicas establecidas na base 6. A memoria terá que estar feita polo persoal técnico contratado e nela constará a súa identificación completa (nome, apelidos, titulación e cargo) e será asinada pola persoa representante da entidade.  Certificación expedida polo/a secretario/a da entidade local, dos pagamentos realizados ao persoal técnico entre o 1 de xaneiro e o 31 de decembro de 2017, ou entre o 1 de maio e o 31 de decembro de 2017 para os concellos que no ano 2016 tivesen concedida prórroga, que indicará para cada traballador/a e mes, o importe bruto da nómina e o importe da seguridade social con cargo á entidade local. A Coruña, 18 de xaneiro de 2017. O PRESIDENTE A SECRETARIA ACCTAL. Valentín González Formoso M.ª Amparo C. Taboada Gil